Νικόλαος Κολυβάς

Ο Νικόλαος Κολυβάς (13 Νοεμβρίου 1884 - 14 Ιουλίου 1951) ήταν Έλληνας νομικόςΕγκυκλοπαίδεια Δομή, εκδόσεις "Δομή, Αθήνα 1996, τόμος 18, λήμμα Κολυβάς και πολιτικός.

 Βιογραφικά στοιχεία 

Γεννήθηκε στο Σκουλικάδο Ζακύνθου και καταγόταν από οικογένεια πολιτικών. Ο πατέρας του υπήρξε δήμαρχος Μεσογαίων Ζακύνθου, ο θείος του, Διονύσιος, βουλευτής ενώ ο παππούς του, Νικόλαος, υπήρξε ένας από τους πρώτους πληρεξουσίους στην Β΄ Εθνική των Ελλήνων Συνέλευση το 1864, μετά την Ένωση του Ηνωμένου Κράτους των Ιονίων Νήσων με το Βασίλειο της Ελλάδος.εφ. Το Βήμα, Νεκρολογία Νικόλαος Κολυβάς, φύλλο 17-8-1951, σελ. 2. Αδελφή του ήταν η Γεωργία Κολυβά, μητέρα του συγγραφέα και νομικού Κ. Πορφύρη (ψευδώνυμο του Πορφύρη Κονίδη).

Σπούδασε νομικά στην Αθήνα και το Παρίσι και ασχολήθηκε ενεργά με την πολιτική. Μετά το θάνατο του Κων/νου Αργασάρη Λομβάρδου ανέλαβε την αρχηγία του Λομβαρδιανού Κόμματος Ζακύνθου και εκλέχθηκε Βουλευτής το 1926 με το Κόμμα των Ελευθεροφρόνων . Διετέλεσε Γενικός ΓραμματέαςΕγκυκλοπαίδεια Δομή, εκδόσεις "Δομή, Αθήνα 1996, τόμος 18, λήμμα Κολυβάς του υπουργείου Εργασίας, ΣύμβουλοςΣύμβουλοι ΣτΕ , από την επίσημη ιστοσελίδα του Συμβουλίου της Επικρατείας, από ιδρύσεως, του Συμβουλίου της Επικρατείας καθώς και αντιπρόεδρος του ίδιου δικαστηρίου ως πρόεδροςπρόεδροι τμημάτων του ΣτΕ , από την επίσημη ιστοσελίδα του Συμβουλίου της Επικρατείας (1935) του Β΄ τμήματος. Στις εκλογές του 1926 είχε εκλεγεί βουλευτής Ζακύνθου. Το 1936 συμμετείχε στις εθνικές εκλογές στην ίδια παράταξη μαζί με άλλες προσωπικότητες (Παναγιώτης Κανελλόπουλος κ.α.) χωρίς όμως επιτυχία. Στην κυβέρνηση Πλαστήρα (1945) διετέλεσε Υπουργός ΔικαιοσύνηςΚυβέρνηση Πλαστήρα, από την ιστοσελίδα της Γενικής Γραμματείας Κυβερνήσεως ασκώντας προσωρινά χρέη υπουργού Κοινωνικής Προνοίας και Υγιεινής.

Είχε συγγράψει διάφορα έργα νομικού περιεχομένου.

Απεβίωσε στις 14 Ιουλίου 1951 και η σορός του μεταφέρθηκε στη Ζάκυνθο για ταφή, όπως ήταν η επιθυμία του.Απέθανεν ο Νικόλαος Κολυβάς, Εμπρός, φύλλο 15-7-1951, σελ. 5

Η σύζυγός του, Θάλεια, τον Οκτώβριο του 1975 δώρισε την συλλογή των φορητών αγιογραφικών εικόνων του, τα έπιπλα του γραφείου του και τα βιβλία της βιβλιοθήκης του στο Μουσείο Σολωμού και Επιφανών Ζακυνθίων, όπου και εκτίθενται στην ομώνυμη αίθουσα.

 Παραπομπές 

Κατηγορία:Βουλευτές Ζακύνθου
Κατηγορία:Έλληνες υπουργοί Δικαιοσύνης
Κατηγορία:Έλληνες δικαστικοί
Κατηγορία:Έλληνες υπουργοί Κοινωνικής Πρόνοιας
Κατηγορία:Έλληνες υπουργοί Υγιεινής